ΑΠΟΦΑΣΕΙΣ
Αριθμ. ΤΕΚ: 513
Έγκριση του Κανονισμού Μεταδιδακτορικής
Έρευνας της Σχολής Κοινωνικών Επιστημών του
Ελληνικού Ανοικτού Πανεπιστημίου.
Η ΔΙΟΙΚΟΥΣΑ ΕΠΙΤΡΟΠΗ
ΤΟΥ ΕΛΛΗΝΙΚΟΥ ΑΝΟΙΚΤΟΥ ΠΑΝΕΠΙΣΤΗΜΙΟΥ
(συνεδρίαση 462/3.26.1.ακ./06-02-2020)
Έχοντας υπόψη:
1. Τις διατάξεις της παρ. 6 του άρθρου 26 του
ν. 4386/2016 (Α΄83) «Ρυθμίσεις για την έρευνα και άλλες
διατάξεις», όπως ισχύουν.
2. Τις διατάξεις των άρθρων 7, 8, 45 και της παρ. 8 του
άρθρου 84 του ν. 4485/2017 «Οργάνωση και λειτουργία
της ανώτατης εκπαίδευσης, ρυθμίσεις για την έρευνα και
άλλες διατάξεις (Α' 114/04-08-2017).
3. Την 140286/Ζ1 απόφαση της Υπουργού Παιδείας και
Θρησκευμάτων «Ανασυγκρότηση της Διοικούσας Επιτροπής του Ελληνικού Ανοικτού Πανεπιστημίου-ορισμός
Προέδρου και Αντιπροέδρων της Διοικούσας Επιτροπής του Ελληνικού Ανοικτού Πανεπιστημίου (ΦΕΚ 721/
11-09-2019, τ.ΥΟΔΔ)».
4. Το γεγονός ότι δεν έχει εκδοθεί ο Οργανισμός και ο
Εσωτερικός Κανονισμός του Ιδρύματος.
5. Το με αριθμό 6/12-07-2018 πρακτικό της Κοσμητείας της Σχολής Κοινωνικών Επιστημών του Ελληνικού
Ανοικτού Πανεπιστημίου.
6. Το με αριθμό 462/06-02-2020 πρακτικό της Διοικούσας Επιτροπής του Ελληνικού Ανοικτού Πανεπιστημίου.
7. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
Την έγκριση του Κανονισμού Μεταδιδακτορικής Έρευνας Διδακτορικών της Σχολής Κοινωνικών Επιστημών
του Ελληνικού Ανοικτού Πανεπιστημίου, ως ακολούθως:
ΚΑΝΟΝΙΣΜΟΣ ΔΙΕΞΑΓΩΓΗΣ
ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ
1. Γενικές Διατάξεις - Σκοπός - Όργανα
1.1 Η Σχολή Κοινωνικών Επιστημών του Ελληνικού
Ανοικτού Πανεπιστημίου, σύμφωνα με τις ισχύουσες
διατάξεις και τη νομοθεσία, παρέχει τη δυνατότητα
διεξαγωγής μεταδιδακτορικής έρευνας που εμπίπτει στα
γνωστικά αντικείμενα της Σχολής. Η μεταδιδακτορική
έρευνα παρέχει εξειδίκευση στα γνωστικά πεδία της Σχολής, αποβλέπει στη δημιουργία υψηλής ποιότητας επι-
στημονικής έρευνας και τη διάχυση της καθώς και στην
ενίσχυση επιστημόνων ικανών να συμβάλλουν στην
πρόοδο της επιστήμης, της έρευνας και των εφαρμογών.
Συγχρόνως, αποτελεί για τη Σχολή και το Πανεπιστήμιο
πηγή ακαδημαϊκού κύρους και διεθνούς διάκρισης.
1.2 Αρμόδιο όργανο για την απόφαση διεξαγωγής μεταδιδακτορικής έρευνας είναι η Κοσμητεία της Σχολής.
2. Απαραίτητα τυπικά προσόντα και υποβολή υποψηφιοτήτων
2.1 Η Σχολή Κοινωνικών Επιστημών του ΕΑΠ μπορεί
να δημοσιεύει προκήρυξη για την πρόσληψη μεταδιδακτορικών ερευνητών. Η προκήρυξη αναρτάται υποχρε-
ωτικά στην ιστοσελίδα του ΕΑΠ ή/και της Σχολής καθώς
και όπου αλλού κρίνει δόκιμο η Σχολή. Στην προκήρυξη
αναφέρονται τα επιστημονικά πεδία, το επιβλέπον μέλος
ΔΕΠ, οι όροι συνεργασίας (διάρκεια, τόπος απασχόλησης, αμοιβή, καθήκοντα και υποχρεώσεις κλπ). Εάν δεν
έχει δημοσιευτεί προκήρυξη ή τα επιστημονικά πεδία σε
αναρτημένη προκήρυξη δεν περιλαμβάνουν άλλα πεδία
για τα οποία εκδηλώνεται ενδιαφέρον για διεξαγωγή
μεταδιδακτορικής έρευνας από υποψηφίους μεταδιδακτορικούς συνεργάτες, ή σε οιαδήποτε άλλη περίπτωση,
οι υποψήφιοι, που ενδιαφέρονται να διεξαγάγουν μεταδιδακτορική έρευνα, μπορούν να υποβάλουν αίτηση
(καθ' όλη τη διάρκεια του έτους) στη Γραμματεία της
Σχολής σύμφωνα με το υπόδειγμα που παρατίθεται στο
Παράρτημα Α. Το θέμα της μεταδιδακτορικής έρευνας
θα πρέπει να εμπίπτει στα ερευνητικά ενδιαφέροντα των
μελών ΔΕΠ της Σχολής και να συμβάλλει στην πρόοδο
της επιστήμης και στη γενικότερη ποσοτική και ποιοτική
αναβάθμιση της Σχολής.
2.2 Δικαίωμα υποβολής αίτησης για τη διεξαγωγή μεταδιδακτορικής έρευνας έχουν οι κάτοχοι Διδακτορικού
Διπλώματος από Α.Ε.Ι. της ημεδαπής ή ισότιμων τίτλων
σπουδών αναγνωρισμένων από τον αρμόδιο επίσημο
κρατικό φορέα. Η επιλογή των υποψηφίων γίνεται με
απόφαση της Κοσμητείας της Σχολής.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
10 Μαρτίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 768
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/10.03.2020
2.3 Στην αίτηση του υποψήφιου (Παράρτημα Α) θα
πρέπει να επισυνάπτονται τα ακόλουθα:
• Πρόταση διεξαγωγής της μεταδιδακτορικής έρευνας σύμφωνα με το υπόδειγμα που παρατίθεται στο Πα-
ράρτημα Β του παρόντος Κανονισμού. Στην πρόταση θα
πρέπει να αναφέρεται το μέλος Δ.Ε.Π. της Σχολής υπό
την επίβλεψη του οποίου επιθυμεί ο ενδιαφερόμενος
να διεξαγάγει μεταδιδακτορική έρευνα.
• Αντίγραφο πτυχίου ή διπλώματος Α.Ε.Ι. της ημεδαπής
ή ομοταγούς αναγνωρισμένου ιδρύματος της αλλοδαπής.
• Αντίγραφο μεταπτυχιακού διπλώματος ειδίκευσης
Α.Ε.Ι. της ημεδαπής ή ομοταγούς αναγνωρισμένου ιδρύματος της αλλοδαπής.
• Αντίγραφο Διδακτορικού Διπλώματος από Α.Ε.Ι. της
ημεδαπής ή ομοταγούς αναγνωρισμένου ιδρύματος της
αλλοδαπής.
• Αναλυτικό Βιογραφικό Σημείωμα
• Κατάλογος επιστημονικών εργασιών
3. Αξιολόγηση Υποψηφίων
3.1 Η Γραμματεία της Σχολής αρχειοθετεί τις αιτήσεις
με αριθμό πρωτοκόλλου και προβαίνει στις ενέργειες
που απαιτούνται για τον έλεγχο και την πληρότητα όλων
των υποβαλλόμενων δικαιολογητικών. Ο Κοσμήτορας
προωθεί τις αιτήσεις στα μέλη ΔΕΠ της Σχολής που προτείνονται να αναλάβουν την επίβλεψη της μεταδιδακτο-
ρικής έρευνας και τα οποία θα πρέπει να αξιολογήσουν
τις αιτήσεις και να κατατάξουν, αν απαιτείται, τους υποψηφίους με βάση τα προσόντα τους, διαβιβάζοντας εν
τέλει την αξιολόγηση και εισήγηση τους στην Κοσμητεία
της Σχολής. Η Πρόταση που κατατίθεται αποτελεί και την
εισήγηση του/της προτεινόμενου επιβλέποντος.
3.2 Η Κοσμητεία της Σχολής ακολούθως εξετάζει τη
συνάφεια του προτεινόμενου από τον ενδιαφερόμενο
αντικειμένου της έρευνας με τα γνωστικά αντικείμενα
που καλύπτει η Σχολή και το μέλος ΔΕΠ που πρόκειται
να επιβλέψει τον εν λόγω ερευνητή και προβαίνει στην
έγκριση της/των σχετικών αιτήσεων των υποψηφίων
και παράλληλα στον ορισμό του μέλους Δ.Ε.Π. (επιβλέποντα) που θα έχει την ευθύνη για την καθοδήγηση και
την επίβλεψη της έρευνας.
3.3 Κάθε μέλος ΔΕΠ δεν μπορεί να επιβλέπει πάνω από
τρεις (3) μεταδιδακτορικούς ερευνητές.
3.4 Σε περίπτωση μετακίνησης ή εκλογής μέλους
Δ.Ε.Π. στη Σχολή, προερχόμενου από Σχολή του ΕΑΠ ή
Τμήματος/Σχολής άλλου Α.Ε.Ι. της ημεδαπής, οι μεταδιδακτορικοί ερευνητές που το μέλος Δ.Ε.Π. επέβλεπε
προηγουμένως, δύνανται να ζητήσουν, εκτός της τυπικής
διαδικασίας, την εγγραφή τους στη Σχολή, υπό την επίβλεψη του μετακινηθέντος ή εκλεγέντος μέλους Δ.Ε.Π.
Αρμόδιο όργανο για την έγκριση του ως άνω αιτήματος
είναι η Κοσμητεία της Σχολής. Σε περίπτωση αποχώρησης μέλους ΔΕΠ της Σχολής που επιβλέπει μεταδιδακτο-
ρικούς ερευνητές, οι ερευνητές δύνανται να επιλέξουν
να συνεχίσουν να διεξαγάγουν μεταδιδακτορική έρευνα
στη Σχολή, υπό την επίβλεψη άλλου μέλους ΔΕΠ της
Σχολής που θα οριστεί, ή να υποβάλλουν αίτημα μετακίνησης στο ΑΕΙ που μετακινείται ή εκλέγεται το μέλος ΔΕΠ
που τους επέβλεπε. Σε αυτήν την περίπτωση απαιτείται
μόνο η τυπική έγκριση της Κοσμητείας της Σχολής.
4. Διάρκεια Διεξαγωγής Μεταδιδακτορικής Έρευνας
Η χρονική διάρκεια για την διεξαγωγή της μεταδιδακτορικής έρευνας δεν μπορεί να είναι μικρότερη του
ενός έτους και μεγαλύτερη των τριών ετών από την
ημερομηνία της απόφασης αποδοχής του μεταδιδακτορικού ερευνητή από τη Σχολή. Σε εξαιρετικές μόνον
περιπτώσεις μπορεί να παραταθεί ο χρόνος αυτός μέχρι
ένα επιπλέον έτος της μέγιστης διάρκειας, με απόφαση
της Σχολής, και σχετική τεκμηρίωση.
5. Υποχρεώσεις και δικαιώματα των Μεταδιδακτορικών Ερευνητών
5.1 Απαραίτητη προϋπόθεση για τη διατήρηση της
ιδιότητας του μεταδιδακτορικού ερευνητή είναι η παραγωγή ερευνητικού έργου.
5.2 Σε κάθε μεταδιδακτορικό ερευνητή παραχωρούνται διεύθυνση ηλεκτρονικής αλληλογραφίας του ΕΑΠ
και δικαιώματα πρόσβασης στις ψηφιακές υπηρεσίες
του ΕΑΠ ανάλογα με ό,τι ισχύει για τους υποψήφιους
διδάκτορες.
Κάθε μεταδιδακτορικός ερευνητής μπορεί να συνεργάζεται για την υλοποίηση της Έρευνάς του με τα διοι-
κητικά τμήματα, τις δομές και τις ανεξάρτητες μονάδες
του ΕΑΠ.
Οι μεταδιδακτορικοί ερευνητές δύνανται να αιτούνται και να λαμβάνουν χρηματοδότηση από δράσεις
που προβλέπονται για τη Σχολή ή/και το Πανεπιστήμιο
ή προβλέπονται από το ισχύον θεσμικό πλαίσιο. Στην
ανωτέρω αναφορά εννοούνται και οι ανταποδοτικές
υποτροφίες.
Η Σχολή παρέχει στον ερευνητή τη δυνατότητα να
χρησιμοποιεί το όνομα της Σχολής στα επιστημονικά
συνέδρια και περιοδικά.
5.3 Οι μεταδιδακτορικοί ερευνητές υποχρεούνται:
α) Να συνεργάζονται και να ακολουθούν τις οδηγίες
διεξαγωγής της έρευνας του επιβλέποντος μέλους ΔΕΠ,
στη βάση της σχετικής πρότασης που έχει εγκριθεί από
τη Σχολή.
β) Να συνεργάζονται ομαλά και διαφανώς με τα μέλη
της ακαδημαϊκής κοινότητας της Σχολής και του ΕΑΠ
γενικότερα.
γ) Να παράσχουν εκπαιδευτικό ή/και ακαδημαϊκό έργο
στη Σχολή μετά από απόφαση της Κοσμητείας.
δ) Να μη δημοσιοποιούν ή δημοσιεύουν τα αποτελέσματα της μεταδιδακτορικής τους έρευνας χωρίς την
έγκριση του επιβλέποντος μέλους ΔΕΠ.
ε) Να αναγράφουν την ιδιότητα του μεταδιδακτορικού
ερευνητή του ΕΑΠ σε κάθε δημοσίευση ή/και δημόσια
προβολή των αποτελεσμάτων και του περιεχομένου της
μεταδιδακτορικής έρευνας.
στ) Να μεριμνούν, ως προς τη διεξαγωγή και τα αποτελέσματα της έρευνας, για τη διασφάλιση της φήμης
και μη προσβολής του ονόματος του ΕΑΠ.
ζ) Να δηλώνουν αν η μεταδιδακτορική έρευνά τους
χρηματοδοτείται από κάποιον άλλο φορέα και να προσκομίζουν, εφόσον ζητηθούν από τον επιβλέποντα ή/και
από τη Σχολή όλα τα απαραίτητα δικαιολογητικά, που
αφορούν τόσο στην ανωτέρω χρηματοδότηση όσο και
τις υποχρεώσεις τους έναντι του φορέα αυτού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/10.03.2020
η) Να υποβάλλουν στην Κοσμητεία της Σχολής κάθε
έτος Έκθεση Προόδου της έρευνάς τους.
θ) Να υποβάλλουν, στο τέλος της μεταδιδακτορικής
τους έρευνας, μεταδιδακτορική έκθεση/ αναφορά.
5.4 Αλλαγή θέματος της μεταδιδακτορικής έρευνας δύναται να γίνει μόνο κατά το πρώτο έτος της έρευνας, και
με σύμφωνη εισήγηση του επιβλέποντος μέλους ΔΕΠ,
η οποία επικυρώνεται από την Κοσμητεία της Σχολής.
Στην περίπτωση αυτή ο μεταδιδακτορικός ερευνητής
δύναται αυτόματα να κάνει χρήση της παράτασης, κατά
ένα έτος, της έρευνάς του.
6. Περάτωση μεταδιδακτορικής έρευνας
6.1. Με την ολοκλήρωση της μεταδιδακτορικής έρευνας, ο μεταδιδακτορικός ερευνητής συντάσσει και υπο-
βάλλει στην Κοσμητεία της Σχολής Έκθεση Περάτωσης
Μεταδιδακτορικής Έρευνας (σύμφωνα με το υπόδειγμα
που παρατίθεται στο Παράρτημα Γ). Την έκθεση αυτή
συνυπογράφει το επιβλέπων μέλος ΔΕΠ.
6.2 Η πιστοποίηση περάτωσης της μεταδιδακτορικής
έρευνας γίνεται τελικά από την Κοσμητεία της Σχολής.
6.3 Με την πιστοποίηση περάτωσης της μεταδιδακτορικής έρευνας χορηγείται στους μεταδιδακτορι-
κούς ερευνητές βεβαίωση διεξαγωγής μεταδιδακτορικής έρευνας (Παράρτημα Δ), στην οποία αναφέρεται η
διάρκεια και ο τίτλος της έρευνας, καθώς και ο επιβλέπων
καθηγητής. Η βεβαίωση εκδίδεται από τον Κοσμήτορα
της Σχολής και δεν αποτελεί τίτλο σπουδών.
6. Διαγραφή Μεταδιδακτορικών Ερευνητών
Είναι δυνατή η διαγραφή μεταδιδακτορικού ερευνητή
με απόφαση της Κοσμητείας της Σχολής, κατόπιν σχετικής εισήγησης του επιβλέποντος μέλους ΔΕΠ ή του
Κοσμήτορα της Σχολής. Η διαγραφή ενός μεταδιδακτορικού ερευνητή δύναται να γίνει είτε κατόπιν αίτησης από
τον ίδιο, είτε για λόγους που αντίκεινται στον παρόντα
κανονισμό, είτε για λόγους που προσβάλουν τα χρηστά
ήθη ή/και την ακαδημαϊκή κοινότητα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/10.03.2020
ΠΑΡΑΡΤΗΜΑ Α
Υπόδειγμα αίτησης διεξαγωγής μεταδιδακτορικής έρευνας
ΠΡΟΣ: ΕΛΛΗΝΙΚΟ ΑΝΟΙΚΤΟ ΠΑΝΕΠΙΣΤΗΜΙΟ ΣΧΟΛΗ
ΚΟΙΝΩΝΙΚΩΝ ΕΠΙΣΤΗΜΩΝ
Αίτηση διεξαγωγής μεταδιδακτορικής έρευνας
1. Προσωπικά στοιχεία
Ονοματεπώνυμο υποψηφίου............................................ .....................................
Όνομα πατρός .................................................................. .....................................
Διεύθυνση κατοικίας...................... ........Ταχυδρομικός κώδικας..........................
Δήμος ............................................. .......................... ......................... ..................
Τηλέφωνο επικοινωνίας................................................... .....................................
Διεύθυνση ηλεκτρονικού ταχυδρομείου.......................... .....................................
Αριθμός αστυνομικής ταυτότητας ............... .....Αρχή έκδοσης.............................
Ημερομηνία έκδοσης ....................................................... .....................................
2. Τίτλοι Σπουδών
Ανώτατο ίδρυμα
Τμήμα
Ημερομηνία απόκτησης
πτυχίου
Ανώτατο ίδρυμα
Τμήμα
Ημερομηνία απόκτησης
πτυχίου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/10.03.2020
Αν κάποιο πτυχίο έχει χορηγηθεί από ανώτατο ίδρυμα της αλλοδαπής, πρέπει να
συνυποβληθεί πιστοποιητικό ισοτιμίας και αντιστοιχίας από τον αρμόδιο κρατικό
φορέα αναγνώρισης.
3. Διπλωματικές, πτυχιακές/μεταπτυχιακές εργασίες και διδακτορική διατριβή
Είδος εργασίας
Τίτλος
Επιβλέπων
4. Διακρίσεις/Υποτροφίες
5. Άλλες επιστημονικές δημοσιεύσεις
6. Ξένες Γλώσσες
Γλώσσα
Επίπεδο γνώσης
7. Ερευνητική/Επαγγελματική δραστηριότητα
Συνημμένα δικαιολογητικά:
Αντίγραφο
πτυχίου ή
διπλώματος ΑΕΙ
της
ημεδαπής ή
ομοταγούς αναγνωρισμένου ιδρύματος της αλλοδαπής.
Αντίγραφο   Μεταπτυχιακού   Διπλώματος   Ειδίκευσης   ΑΕΙ   της   ημεδαπής
ή
ομοταγούς αναγνωρισμένου ιδρύματος της αλλοδαπής.
Αντίγραφο Διδακτορικού Διπλώματος από ΑΕΙ της ημεδαπής ή ομοταγούς
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/10.03.2020
αναγνωρισμένου ιδρύματος της
αλλοδαπής. Αναλυτικό βιογραφικό
σημείωμα.
Κατάλογος επιστημονικών εργασιών
Πρόταση διεξαγωγής Μεταδιδακτορικής Έρευνας σύμφωνα με το υπόδειγμα
που έχει καθιερώσει η Σχολή.
Ημερομηνία............
Ο/Ή Αιτ
(Υπογραφή)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/10.03.2020
ΠΑΡΑΡΤΗΜΑ Β
Υπόδειγμα Πρότασης
Διεξαγωγής Μεταδιδακτορικής Έρευνας
ΠΡΟΣ: ΕΛΛΗΝΙΚΟ ΑΝΟΙΚΤΟ ΠΑΝΕΠΙΣΤΗΜΙΟ ΣΧΟΛΗ
ΚΟΙΝΩΝΙΚΩΝ ΕΠΙΣΤΗΜΩΝ
Πρόταση Διεξαγωγής Μεταδιδακτορικής Έρευνας
ΟΝΟΜΑΤΕΠΩΝΥΜΟ ΥΠΟΨΗΦΙΟΥ Μ. Ε.:
ΤΙΤΛΟΣ:
ΠΡΟΤΕΙΝΟΜΕΝΟΣ/Η ΕΠΙΒΛΕΠΟΝ/ΟΥΣΑ:
1. Τίτλος
2. Λέξεις – κλειδιά (έως 5)
3. Ανασκόπηση ερευνητικής περιοχής (έως 700 λέξεις)
4. Αντικείμενο έρευνας και στόχοι (έως 500 λέξεις)
5. Ερευνητική Μεθοδολογία (έως 300 λέξεις)
6. Χρονοδιάγραμμα βασικών σταδίων έρευνας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/10.03.2020
Ο/Ή Αιτ……
Υπογραφή
Βεβαιώνω ότι έχω λάβει γνώση, εγκρίνω και εισηγούμαι την ανωτέρω πρόταση
Μεταδιδακτορικής Έρευνας
Ονοματεπώνυμο/ Ιδιότητα
Προτεινόμενου
Επιβλέποντα
……………………………..
……………………………..
Υπογραφή
Πάτρα, ……/… ...... /……
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/10.03.2020
ΠΑΡΑΡΤΗΜΑ Γ
Υπόδειγμα Εντύπου
Έκθεσης Περάτωσης Μεταδιδακτορικής Έρευνας
ΠΡΟΣ: Την Κοσμητεία της Σχολής Κοινωνικών Επιστημών του ΕΑΠ
ΘΕΜΑ: Έκθεση Περάτωσης Μεταδιδακτορικής Έρευνας
ΟΝΟΜΑΤΕΠΩΝΥΜΟ Μ. Ε.:
ΗΜΕΡΟΜΗΝΙΑ:
1. Εισαγωγή
2. Αντικείμενο έρευνας - Στόχοι
3. Περιγραφή αποτελεσμάτων έρευνας
4. Διάχυση ερευνητικών αποτελεσμάτων
5. Αναφορές
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/10.03.2020
Ο/Η Μεταδιδακτορικός/η Ερευνητής/τρια
Ο/Η Επιβλέπων/ουσα
(υπογραφή)
(υπογραφή)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/10.03.2020
ΠΑΡΑΡΤΗΜΑ Δ
Υπόδειγμα Βεβαίωσης Διεξαγωγής Μεταδιδακτορικής Έρευνας
Με την παρούσα βεβαιώνεται ότι ο/η ......................................... πραγματοποίησε
Μεταδιδακτορική Έρευνα στη Σχολή Κοινωνικών Επιστημών του Ελληνικού Ανοικτού
Πανεπιστημίου, από
…………………….. έως ............................................... με
επιβλέποντα τον/την ………………………………………....
Το θέμα της μεταδιδακτορικής έρευνας του/της ………………………………….
ήταν « ......................................................................................................................... ».
Ο Κοσμήτορας της Σ.Κ.Ε
(υπογραφή)
Ονοματεπώνυμο
/ Ιδιότητα
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 25 Φεβρουαρίου 2020
Ο Πρόεδρος
ΟΔΥΣΣΕΑΣ- ΙΩΑΝΝΗΣ ΖΩΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 768/10.03.2020
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20200200768.pdf | Tokens: 17144]